**Richard Réti** (født 28. mai 1889, død 6. juni 1929) var en østerriksk-ungarsk, senere tsjekkoslovakisk sjakkspiller og forfatter av sjakklitteratur og sluttspillstudier.

Liv og virke
------------

Réti ble født i Pezinok, som på den tiden var i den ungarske delen av Østerrike-Ungarn. Faren Samuel Réti var lege og arbeidet i forsvaret. Broren Rudolph Reti var en kjent pianist, musikkteoretiker og komponist. 

Rundt 1910 reiste Richard Réti til Wien for å studere matematikk ved Universitetet i Wien. Han var en av de beste sjakkspillerne i perioden, og begynte karrieren som en klassisk spiller, ofte med Kongegambit (1.e4 e5 2.f4) som åpning. Etter første verdenskrig endret han spillestil, og ble sammen med Aaron Nimzowitsch en av talsmennene for den hypermoderne skolen. Etter Nimzowitsch med boka *Mein system*, regnes Richard Réti som bevegelsens fremste litterære bidragsyter.

Réti fikk sine største suksesser i perioden 1918 til 1921, da han deltok i turneringer i Kaschau (Košice) (1918), Rotterdam (1919), Amsterdam (1920), Wien (1920), og Göteborg (1921). Rétis åpning (1.Nf3) er oppkalt etter ham og med denne åpningen slo han verdensmesteren José Raúl Capablanca i sjakkturneringen i New York i 1924. Dette var Capablancas første tap på åtte år, hans eneste mot Réti, og hans første siden han ble verdensmester i sjakk. Réti var også en kjent komponist av sluttstudier.

I 1925 satte Réti verdensrekord i blindsjakk med 29 samtidige partier, han vant 21, spilte 6 uavgjort og tapte 2. Hans bøker har blitt klassikere i sjakklitteraturen og blir fremdeles studert.

Réti døde den 6. juni 1929 i Praha av skarlagensfeber. Han er gravlagt i den jødiske seksjonen av Wiener Zentralfriedhof, asken er lagt i samme grav som hans far er gravlagt i.

Bibliografi
-----------

* *Modern Ideas in Chess* (1923)
* *Masters of the Chess Board* (1933)

Referanser
----------

1. 1 2   Encyclopædia Britannica Online, oppført som Richard Reti, Encyclopædia Britannica Online-ID biography/Richard-Reti, besøkt 9. oktober 2017[Hentet fra Wikidata]
2. 1 2   Gemeinsame Normdatei, besøkt 27. april 2014[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. 1 2   Archive of Fine Arts, cs.isabart.org, abART person-ID 75016, besøkt 1. april 2021[Hentet fra Wikidata]
5. ↑   Gemeinsame Normdatei, besøkt 13. desember 2014[Hentet fra Wikidata]
6. ↑   Gemeinsame Normdatei, besøkt 31. desember 2014[Hentet fra Wikidata]
7. ↑   Tsjekkias nasjonale autoritetsdatabase, NKC-identifikator jk01102375, besøkt 23. november 2019[Hentet fra Wikidata]
8. ↑   www.biographien.ac.at, besøkt 12. februar 2022[Hentet fra Wikidata]
9. ↑   BillionGraves, BillionGraves grave ID 42998933[Hentet fra Wikidata]

Eksterne lenker
---------------

* (en) Richard Réti – chessgames.com Rediger på Wikidata

* (en) Richard Réti – OlimpBase Rediger på Wikidata

* (en) Richard Réti – 365Chess.com Rediger på Wikidata
* Edward Winter: The Réti Brothers
* John Beasley: *The chess endgame studies of Richard Réti. A complete presentation of Réti's endgame studies, with text in English. , publisert 14. januar 2012*

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Deutsche Biographie **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** BNE
 |